Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: vesztette. Bár a 2009. évi LVII. törvény 46. § (7) bekezdésének 24. pontja valóban hatályon kívül helyezte az átmeneti
Paragraph Index: 3814

vesztette. Bár a 2009. évi LVII. törvény 46. § (7) bekezdésének 24. pontja valóban hatályon kívül helyezte az átmeneti idõszakra vonatkozó törvényi rendelkezést, ez nem jelenti azt, hogy a városi önkormányzatok ennek következtében eltérhetnének az Étv. településrendezésre vonatkozó szabályaitól. Épp ellenkezõleg, az Étv. 60. § (3) bekezdésében szabályozott átmeneti idõszak lezárultával a városi önkormányzatoknak már rendelkezniük kell az Étv. szabályainak megfelelõ településszerkezeti tervvel, helyi építési szabályzattal. A jogalkotó erre tekintettel döntött a határidõ lejártát követõen az átmenetet biztosító rendelkezés deregulációjáról. Mindezek alapján az Alkotmánybíróság megállapította, hogy Eger Megyei Jogú Város Közgyûlése 2006. évben – a törvényi határidõ lejárta után – kifejezett törvényi tiltás ellenére alkotta meg az érvényes szabályozási tervvel nem érintett városrészekben folyó építési tevékenység szabályozásáról szóló rendeletét. Az Ör. azzal, hogy az Étv. hatálybalépése elõtt alkotott, így már hatályban nem lévõ rendezési terv (RRT) alkalmazását rendeli alkalmazni, eltér az Étv. kogens szabályaitól. Az Alkotmánybíróság a fentiek alapján megállapítja, hogy az Ör. az Étv. 18. §

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes